আলম খোরশেদ: প্রথমেই বলে রাখি যে এটা কোনো আনুষ্ঠানিক সাক্ষাৎকার নয়। ঘরোয়া পরিবেশে একটা খোলামেলা আন্তরিক আড্ডা দিতে চাই আমরা। আর এর মাধ্যমে আপনার কাজকর্ম এবং চিন্তাভাবনা সম্পর্কে জানতে চাই। এ ছাড়া সামাজিক সাংস্কৃতিক বিভিন্ন বিষয়ে আপনার নিজস্ব মূল্যায়ন ও মতামত জানতেও আগ্রহী আমরা। আপনি একজন খ্যাতিমান বিজ্ঞানী, একজন বিশিষ্ট গণিতবিদ–এটা আমরা সবাই জানি। আজকে আমরা আপনার নিজের মুখ থেকেই একটু বিশদভাবে শুনতে চাই বিজ্ঞানের জগতে আপনার অবদান ও আপনার অন্যান্য কাজের ক্ষেত্র সম্পর্কে।